### Resume

Byrådet har afsat midler til etablering af en dobbeltrettet cykelsti på [adresse] i Børkop. Sagen med ekspropriation af areal til cykelstien er sendt retur fra Byrådet til Teknisk Udvalg til fornyet behandling.

### Sagsfremstilling

Byrådet godkendte den. 18 august 2021 punkt nr. 156, anlægsbevilling – Prioritering af restmidler til skolevejsprojekter. Heri er der afsat 2,5 mio. kr. til etablering af en dobbeltrettet cykelsti på [adresse] i Børkop mellem [adresse] og Pjedstedvej. I puljerne til skolevejsprojekter havde der over en årrække været et mindre forbrug. Restmidlerne blev disponeret til de næste projekter i prioriteringslisten for skolevejsprojekter. Her var cykelsti på [adresse] en af de næste projekter på prioriteringslisten for skolevejsprojekter.

Byrådet behandlede den 6. oktober 2021 punkt nr. 206, iværksættelse af ekspropriation [adresse], Børkop. Sagen blev sendt til fornyet behandling i Teknisk Udvalg med en række spørgsmål.

Teknisk Udvalg behandlede den 2. november 2021 punkt nr. 238, etablering af dobbeltrettet cykelsti på [adresse], Børkop. I sagen fremgår besvarelse af spørgsmål fra Byrådet. Sagen blev udsat med henblik på at gennemføre dialog med lokalrådet.

Formanden for Teknisk Udvalg og forvaltningen havde den 7. december 2021 møde med lokalrådet. På mødet var der dialog om [adresse] og mulighederne for cyklister og gående nord og syd for [adresse].

På baggrund af mødet har forvaltningen fået foretaget en ekstern vurdering af cykelpotentialet for etablering af cykelstien. Lokalrådet er kommet med høringsvar til vurderingen.

Såfremt det besluttes, at der skal etableres en dobbeltrettet cykelsti på [adresse] sendes punkt nr. 238 af den 2. november 2021 til fornyet behandling i Økonomiudvalget og Byrådet med henblik på ekspropriation af de nødvendige arealer til projektet. Der henvises til nærværende sag i behandlingen.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Ingen bemærkninger.

### Teknik- og Miljødirektøren indstiller,

|  |  |
| --- | --- |
| at | udvalget beslutter om der skal etableres en dobbeltrettet cykelsti på [adresse]. |

### Beslutning

Udvalget besluttede, at der skal udarbejdes en trafikplan for Børkop, med henblik på at kvalificere trafiktiltag i området.

Udvalget besluttede videre, at de afsatte 2,5 mio. kr. indgår i en kommende sag om prioritering af projekter, heraf afsættes 200.000 til finansiering af trafikplanen, jf. 1.at.